# Антон Югов

### от Уикипедия, свободната енциклопедия

Антон Югов български политик
Роден: | 28 август 1904 Карасули, днес Гърция
Починал: | 6 юли 1991 София, България

Антон Танев Югов е български политик, един от ръководителите на Българската комунистическа партия (БКП) в средата на 20 век. Той е министър-председател на България в 67-то (1956-1958), 68-то (1958-1962) и 69-то (1962) правителство.

Антон Югов е народен представител в XXVI Обикновено Народно събрание (1945-1946), VI Велико Народно събрание (1946-1949) и в I (1950-1953), II (1954-1957), III (1958-1961) и IV (1962-1964) Народно събрание.

## [редактиране] Биография

Антон Югов е роден в село Карасули (днес Поликастро, Гърция), Гевгелийско, днес в Гърция. След Първата световна война живее в Пловдив и работи в тютюневата промишленост. От 1921 е член на БКМС, а от 1928 - на БКП. Участва активно в дейността лявата фракция на ВМРО - Вътрешна македонска революционна организация (обединена).

Участва в подготовката на Септемврийското въстание в Пловдивско през 1923. До 1933 участва в дейността на нелегалната БКП в района.

От 1934 до 1936 Антон Югов учи в Международната ленинска школа в Съветския съюз. От 1937 е член на ЦК и на Политбюро на ЦК на БКП. През 1940 ръководи голямата стачка на тютюноработниците в България. През есента на 1941 е интерниран в концлагера Гонда вода, откъдето скоро след това избягва. По време на партизанското движение в България е ръководител на военната комисия при БКП, а от 1943 - член на ръководството на Народоосвободителната въстаническа армия. През 1942 е задочно осъден на смърт в процеса срещу ЦК на БКП.

Антон Югов участва и в Деветосептемврийския преврат през 1944, след който става вътрешен министър. През следващите години заема важни постове в правителството и участва активно в репресиите срещу опозицията след 1947. След Априлския пленум през 1956 Антон Югов става министър-председател. През 1962, поради вътрешни противоречия в ръководството на БКП, с мотива "груби нарушения на социалистическата законност и антипартийна дейност" е отстранен от всички ръководни постове. Два пъти е награждаван с орден "Георги Димитров".

Вергил Димов1 | >>> | министър на вътрешните работи (9 септември 1944— 6 август 1949) | >>> | Руси Христозов
--- | >>> | вицепремиер (20 юли 1949— 20 януари 1950) | >>> | ---
Вълко Гочев | >>> | министър на индустрията и занаятите (20 януари 1950— 17 февруари 1950) | >>> | Антон Югов2
Кирил Клисурски | >>> | и.д. министър на мините и подземните богатства (20 януари 1950— 17 февруари 1950) | >>> | Антон Югов2
Антон Югов3 | >>> | министър на промишлеността (17 февруари 1950— 20 септември 1951) | >>> | Антон Югов4 Атанас Димитров5
Антон Югов2 | >>> | министър на тежката промишленост (26 септември 1951— 20 август 1952) | >>> | Тано Цолов
--- | >>> | вицепремиер (20 август 1952— 18 април 1956) | >>> | ---
--- | >>> | председател на Държавния комитет за строителство и архитектура (11 юли 1955— 18 април 1956) | >>> | Райко Дамянов
Вълко Червенков | >>> | министър-председател (18 април 1956— 27 ноември 1962) | >>> | Тодор Живков

1: министър на вътрешните работи и народното здраве
2: министър на промишлеността
3: министър на индустрията и занаятите и и.д. министър на мините и подземните богатства
4: министър на тежката промишленост
5: министър на леката промишленост

Взето от „http://bg.wikipedia.org../../../%D0%B0/%D0%BD/%D1%82/%D0%90%D0%BD%D1%82%D0%BE%D0%BD_%D0%AE%D0%B3%D0%BE%D0%B2_ed5c.html“.

Категории: Български политици (1945-1989) | Български комунисти | Македонци

##### Views

- Статия
- Беседа
- Текуща версия

##### Търсене

##### На други езици

- English
- Italiano
- Nederlands